SPRÁVA KOMISIE o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v roku 2010 /* KOM/2011/0492 v konečnom znení */





SPRÁVA KOMISIE o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v roku 2010 PREDSLOV Táto správa, ktorá sa vzťahuje na rok 2010, je vypracovaná podľa článku 17 ods. 1 nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie[1] a na základe štatistických údajov, ktoré sú zhrnuté v prílohe. Tieto štatistické údaje odzrkadľujú počet žiadostí, a nie počet vyžiadaných dokumentov. V praxi sa žiadosti môžu vzťahovať na jeden dokument alebo celý spis, ktorý sa týka určitého konania. Správa nezahŕňa žiadosti o prístup k dokumentom, ktoré boli v čase podania žiadosti verejne dostupné. 1. REVÍZIA NARIADENIA (ES) č. 1049/2001 2. Návrh prepracovaného znenia nariadenia, ktorý Komisia predložila 30. apríla 2008, je stále v prvom čítaní. Dňa 11. marca 2009 Parlament hlasoval o správe so zmenami a doplneniami, ale odložil hlasovanie o legislatívnom uznesení. Po voľbách v júni 2009 nový Parlament obnovil rokovanie o návrhu Komisie. Výbor pre ústavné veci (AFCO) prijal stanovisko 30. novembra 2010 a Výbor pre petície (PETI) prijal stanovisko 1. decembra 2010. Výbor pre občianske slobody (LIBE) ešte nehlasoval o novom návrhu správy. V Rade sa návrh preskúmal na úrovni pracovnej skupiny. 3. V súvislosti s nadobudnutím platnosti Lisabonskej zmluvy 1. decembra 2009 Komisia 21. marca 2011 predložila nový návrh upravujúci nariadenie č. 1049/2011 podľa požiadaviek Lisabonskej zmluvy. Cieľom tohto návrhu je rozšíriť inštitucionálny rozsah pôsobnosti nariadenia v súlade s článkom 15 ods. 3 konsolidovaného znenia Zmluvy o fungovaní Európskej únie na všetky inštitúcie, orgány, úrady a agentúry Európskej únie s určitými obmedzeniami, pokiaľ ide o Európsky súdny dvor, Európsku centrálnu banku a Európsku investičnú banku. 4. REGISTRE A INTERNETOVÉ STRÁNKY 5. V roku 2010 sa do registra Komisie vložilo 18 661 nových dokumentov (pozri tabuľku v prílohe). 6. V súlade s článkom 17 ods. 1 nariadenia č. 1049/2001 Komisia musí vo svojich výročných správach uviesť počet dokumentov, ktoré má a ktoré sú „citlivé“ v zmysle článku 9 ods. 1 nariadenia[2], a preto nie sú uvedené v registri. Verejný register Komisie zahŕňa dokumenty zo sérií KOM, K, Ú. v., PV a SEK. V roku 2010 Komisia nevytvorila ani nedostala žiadne citlivé dokumenty, ktoré by patrili do jednej z týchto kategórií dokumentov. 7. V nasledujúcej tabuľke sú uvedené údaje o návštevnosti webovej stránky „Transparentnosť a prístup k dokumentom“, ktorá je dostupná na serveri EUROPA, za rok 2010: Počet návštevníkov | Počet návštev | Počet zobrazených stránok | Spolu | 48 557 | 61 308 | 452 695 | Mesačný priemer | 4 046 | 5 109 | 37 725 | 8. SPOLUPRÁCA S OSTATNÝMI INšTITÚCIAMI, KTORÝCH SA NARIADENIE TÝKA Medziinštitucionálny výbor ustanovený článkom 15 ods. 2 nariadenia sa v priebehu roka 2010 nezišiel ani raz. Príslušné tri inštitúcie (Európsky parlament, Rada a Komisia) udržiavali pravidelné kontakty na administratívnej úrovni s cieľom zabezpečiť jednotné uplatňovanie nariadenia. 9. ANALÝZA žIADOSTÍ O PRÍSTUP 10. Počet prvých žiadostí predložených v súlade s nariadením č. 1049/2001 v roku 2010 výrazne vzrástol (6 127 žiadostí v porovnaní s 5 055 žiadosťami v roku 2009, t. j. o 21 % viac). 11. Počet rozhodnutí vo veci týkajúcich sa opakovaných žiadostí vydaných v roku 2010 zostal stabilný: 122 rozhodnutí vo veci v roku 2010 v porovnaní so 120 v roku 2009. Celkový počet odpovedí na opakované žiadosti bol 152. Ďalších 30 prípadov bolo uzavretých bez formálneho rozhodnutia v zmysle nariadenia č. 1049/2001. Týkali sa buď bezpredmetných žiadostí, alebo žiadostí, o ktorých sa rozhodovalo v zmysle iného, vhodnejšieho právneho základu, napr. v zmysle nariadenia č. 45/2001 o ochrane osobných údajov, pokiaľ ide o žiadosti o prístup k vlastným osobným údajom žiadateľa. Počet prijatých opakovaných žiadostí sa zvýšil zo 140 v roku 2009 na 181 v roku 2010. Rozdiel medzi počtom prijatých opakovaných žiadostí a počtom vydaných rozhodnutí predstavuje počet prípadov, ktoré na konci roka ešte čakali na rozhodnutie (68). 12. Pokiaľ ide o rozdelenie podľa oblastí záujmu, najviac prvých žiadostí (9,07 %) sa týkalo politiky hospodárskej súťaže, len o málo menej bolo prvých žiadostí týkajúcich sa iných hlavných oblastí politiky EÚ ako spravodlivosť a vnútorné záležitosti, doprava a energetika, vnútorný trh, dane a colná únia, zdravie a ochrana spotrebiteľa, životné prostredie a politika podnikania. 13. Žiadateľmi boli najmä členovia akademickej obce, ktorý podali 23,24 % prvých žiadostí, advokátske kancelárie, odkiaľ prišlo 10,69 % žiadostí, a občianska spoločnosť (mimovládne organizácie, záujmové skupiny) s 8,18 % žiadostí z celkového počtu žiadostí. 32,68 % žiadostí je bez udania socioprofesijnej kategórie. 14. Zemepisné rozdelenie prvých žiadostí sa tiež veľmi nezmenilo v porovnaní s predchádzajúcimi rokmi. Kým však zo zjavných dôvodov najväčší podiel žiadostí, a to 17,95 %, pochádzal od osôb alebo organizácií so sídlom v Belgicku, takmer rovnaký podiel žiadostí (16,62 %) pochádzal z Nemecka. Žiadny ďalší členský štát nepresiahol svojím podielom žiadostí hranicu 10 %, pričom najviac žiadostí prichádzalo z členských štátov s najväčším počtom obyvateľov: Francúzska, Talianska, Španielska, Spojeného kráľovstva a Holandska, ktoré spolu predstavovali 36,45 % žiadostí. Počet žiadostí pochádzajúcich z nových členských štátov mierne vzrástol, pričom 4,23 % žiadostí prišlo z Českej republiky a 2,76 % z Poľska. 15. UPLATňOVANIE VÝNIMIEK TÝKAJÚCICH SA PRÁVA NA PRÍSTUP 16. Percentuálny podiel prvých žiadostí, ktorým sa v plnej miere vyhovelo, zostal aj v roku 2010 nad 80 % (82,16 %), a čiastočný prístup bol povolený v prípade 5,37 % prvotných žiadostí. V 82,16 % prípadov (v porovnaní s 84,23 % v roku 2009) boli dokumenty úplne sprístupnené a v 5,37 % prípadov (v porovnaní so 4,11 % v roku 2009) bol povolený čiastočný prístup k požadovaným dokumentom. To znamená, že podobne ako v roku 2009 percentuálny podiel žiadostí, ktoré boli (z rôznych dôvodov) úplne zamietnuté v počiatočnej fáze, sa ustálil na približne 12 %. 17. Percentuálny podiel rozhodnutí potvrdzujúcich pôvodné stanovisko, ktorý klesol v roku 2009, sa opäť vrátil na úroveň porovnateľnú s úrovňou z roku 2008 (50 % v roku 2010 v porovnaní s 48,08 % v roku 2008 a iba 22,50 % v roku 2009). Percentuálny podiel rozhodnutí povoľujúcich úplný prístup po pôvodnom zamietnutí sa tiež vrátil na úroveň podobnú úrovni z roku 2008 (15,57 % v roku 2010 v porovnaní s 50 % v roku 2009 a 18,59 % v roku 2008). Na druhej strane, percentuálny podiel rozhodnutí povoľujúcich čiastočný prístup po pôvodnom zamietnutí sa značne zvýšil (34,43 % v roku 2010 v porovnaní s 27,50 % v roku 2009). 18. Pretrvávajú dva základné dôvody zamietnutia prvej žiadosti: 19. ochrana účelu inšpekcií, vyšetrovania a kontroly (článok 4 ods. 2 tretia zarážka), pričom v porovnaní s rokom 2009 došlo k miernemu zníženiu počtu zamietnutí (26,63 % zamietnutí v porovnaní s 27,61 % v roku 2009), 20. ochrana rozhodovacieho procesu Komisie (článok 4 ods. 3), pričom v 16,80 % prípadov ešte nebolo prijaté rozhodnutie a 9,66 % prípadov sa týka stanovísk vypracovaných na vnútornú potrebu, čiže spolu 26,42 % zamietnutí (v porovnaní s celkovo 25,61 % v roku 2009). Podiel zamietnutí z dôvodu ochrany obchodných záujmov sa mierne znížil v porovnaní s predchádzajúcim rokom a predstavoval 11,84 % (oproti 13,99 % v roku 2009). 21. Hlavnými dôvodmi potvrdenia zamietnutia prístupu sú aj naďalej: 22. ochrana účelu vyšetrovania (32 % v porovnaní s 25,91 % v roku 2009), 23. ochrana obchodných záujmov (16,67 % v porovnaní so 17,52 % v roku 2009), 24. ochrana rozhodovacieho procesu Komisie, pričom v 11,33 % prípadov ešte nebolo prijaté rozhodnutie a 8% sa týka stanovísk vypracovaných pre vnútornú potrebu, čiže spolu 19,33 % zamietnutí (v porovnaní s celkovo 26,64 % v roku 2009). 25. SťAžNOSTI PREDLOžENÉ EURÓPSKEMU OMBUDSMANOVI 26. V roku 2010 ombudsman uzavrel týchto 23 prípadov sťažností proti Komisii týkajúcich sa žiadostí o prístup k dokumentom: 1 prípad uzavretý bez zistenia nesprávneho úradného postupu | 2953/2008/FOR | 13 prípadov uzavretých s kritickou a/alebo inou poznámkou | 3699/2006/ELB | 355/2007/TN(FOR) | 671/2007/PB | 2502/2007/RT | 3163/2007/BEH | 676/2008/RT[3] | 1039/2008/FOR | 1438/2008/DK | 1202/2009/GG | 1207/2009/GG | 1302/2009/TS | 100/2010/GG | 465/2010/FOR | 9 prípadov uzavretých bez pokračovania vo vyšetrovaní | 301/2008/IP | 2219/2008/(JMA)MHZ | 2643/2008(TN)RT | 3052/2008(BB)FOR | 966/2009/JMA | 2647/2009/IP | 172/2010/ANA | 1195/2010/OV | 1357/2010/MHZ | 27. V priebehu roka ombudsman otvoril 22 nových podnetov, v ktorých prístup k dokumentom predstavoval buď hlavný, alebo vedľajší predmet sťažnosti. 28. SÚDNE PRESKÚMANIE Rok 2010 bol veľmi intenzívnym rokom, pokiaľ ide o novú judikatúru[4]. 29. Súdny dvor vyniesol v roku 2010 štyri rozsudky o odvolaniach: Vec C-362/08 P Internationaler Hilfsfonds/Komisia, rozsudok z 26. 1. 2010 | Vec C-139/07 P Komisia/Technische Glaswerke Ilmenau, rozsudok z 29. 6. 2010 (TGI) | Vec C-28/08 P Komisia/Bavarian Lager, rozsudok z 29. 6. 2010 | Spojené veci C-514/07P, C-528/07 P, C- 532/07 P, API, Švédsko a Komisia, rozsudok z 21. 9. 2010 | Tieto štyri rozsudky poskytli dôležité objasnenie výkladu materiálnych i procesných aspektov nariadenia č. 1049/2001. Pokiaľ ide o materiálne aspekty, Súdny dvor vydal 29. júna 2010 dva rozsudky ( Bavarian Lager a TGI), v ktorých objasnil výklad výnimiek uvedených v článku 4 ods. 1 písm. b) a článku 4 ods. 2 tretej zarážke nariadenia č. 1049/2001. V rozsudku API Súdny dvor podal výklad výnimky uvedenej v článku 4 ods. 2 druhej zarážke. Súdny dvor vo veci Bavarian Lager rozhodol, že ak sa žiadosť o prístup verejnosti k dokumentom týka dokumentov obsahujúcich osobné údaje, v plnej miere sa uplatnia ustanovenia nariadenia o ochrane údajov vrátane ustanovenia, v ktorom sa od prijímateľa osobných údajov požaduje, aby preukázal potrebu sprístupnenia týchto údajov, a ustanovenia, v ktorom sa dotknutej osobe udeľuje právo kedykoľvek z presvedčivých a legitímnych dôvodov týkajúcich sa jej situácie namietať voči spracovaniu údajov, ktoré sa jej týkajú. Súdny dvor v rozsudku TGI uviedol, že na dokumenty patriace do administratívnych spisov Komisie týkajúcich sa vyšetrovania štátnej pomoci, sa vzťahuje všeobecná domnienka, že ich sprístupnenie by v zásade narušilo ochranu účelu vyšetrovania. V nariadení o štátnej pomoci sa nestanovuje žiadne právo zainteresovaných strán na prístup k spisu. Ak by sa im podarilo získať prístup na základe nariadenia č. 1049/2001, spochybnilo by to systém kontroly štátnej pomoci. Súd ďalej rozhodol, že túto domnienku možno vyvrátiť, ak žiadateľ preukáže, že „táto domnienka sa nevzťahuje“ na požadovaný dokument alebo že prevažuje verejný záujem na jeho sprístupnení. Súdny dvor v rozsudku API vyslovil domnienku, že vyjadrenia, ktorá ktorákoľvek inštitúcia predložila súdom EÚ, nie sú dostupné pred uzavretím súdneho konania. Tento výklad výnimky týkajúcej sa súdneho konania bol podobne ako logika použitá v rozhodnutí TGI odvodený z právneho rámca, ktorým sa riadia súdne konania, a z absencie práva verejnosti na prístup k dokumentom, pokiaľ ide o súdne činnosti. Pokiaľ ide o prípad Internationaler Hilfsfonds , Súdny dvor objasnil, že novú žiadosť týkajúcu sa prístupu k dokumentu predloženú po predchádzajúcom zamietnutí poskytnutia prístupu, možno predložiť kedykoľvek a príslušná inštitúcia je povinná v takomto prípade posúdiť, či je zamietnutie vzhľadom na zmenu právnych alebo skutkových okolností, ktoré sa mohli medzičasom uskutočniť, stále oprávnené. 30. Všeobecný súd vydal päť rozsudkov týkajúcich sa rozhodnutí Komisie: Spojené veci T-355/04 a T-446/04, Co-Frutta Soc.coop./Komisia, rozsudok z 19. 1. 2010 | Vec T-237/05, Éditions Odile Jacob SAS/Komisia, rozsudok z 9. 6. 2010 | Vec T-111/07, Agrofert/Komisia, rozsudok zo 7. 7. 2010 | Vec T-474/08, D. Umbach/Komisia, rozsudok z 21. 10. 2010 | Spojené veci T-494/08 až T-500/08 a T-509/08, Ryanair/Komisia, rozsudok z 10. 12. 2010 | V prípade dvoch vecí týkajúcich sa prístupu k vyšetrovacím spisom Komisie z oblasti kontroly fúzií, Editions Odile Jacob a Agrofert , Všeobecný súd zrušil rozhodnutia Komisie podľa nariadenia č. 1049/2001, a to najmä z dôvodu nedostatočného individuálneho a konkrétneho preskúmania dokumentov[5]. Vo veciach Ryanair Všeobecný súd rozhodol v súlade s rozsudkom Súdneho dvora vo veci TGI a žiadosti zamietol. V ostatných dvoch prípadoch Všeobecný súd potvrdil rozhodnutia Komisie podľa nariadenia č. 1049/2001. Podobne bola v rozsudku z 21. októbra 2010 zamietnutá žiadosť vo veci T-439/08, Agapiou Joséphidès/Komisia a EACEA, v ktorej Komisia predstavovala jednu zo žalovaných strán, hoci autorom napadnutého rozhodnutia bola Výkonná agentúra pre vzdelávanie, audiovizuálny sektor a kultúru (EACEA). Nakoniec je potrebné uviesť tri ďalšie prípady, ktoré boli vymazané z registra po tom, ako ich žiadatelia stiahli. Vec T-245/09, hell Hellas/Komisia, uznesenie z 5. 1. 2010 | Vec T-251/09, Soc. des Pétroles Shell/Komisia, uznesenie z 5. 1. 2010 | Vec T-170/03, BAT/Komisia, uznesenie zo 6. 9. 2010 | 31. V roku 2010 boli napadnuté rozhodnutia Komisie podľa nariadenia (ES) č. 1049/2001 v 14 nových prípadoch: Vec T-17/10, Gerald Steinberg/Komisia | Vec T-36/10, Internationaler Hilfsfonds e.V./Komisia | Vec T-120/10, ClientEarth a i./Komisia | Vec T-167/10, Evropaïki Dynamiki/Komisia | Vec T-180/10, Nickel Institute/Komisia | Vec T-181/10, Reagens SpA/Komisia | Vec T-267/10, Land Wien/Komisia | Vec T-291/10, Anne Martin/Komisia | Vec T-300/10, International Hilfsfonds e.V./Komisia | Vec T-301/10, Sophie in 't Veld/Komisia | Vec T-359/10, Ecologistas en Acción-CODA/Komisia | Vec T-395/10, Stichting Corporate Europe Observatory/Komisia | Vec T-449/10, ClientEarth a i./Komisia | Vec T-511/10, Evropaïki Dynamiki/Komisia | 32. Proti rozhodnutiam Všeobecného súdu boli na Súdny dvor tiež podané tri nové odvolania. Odvolania predložené Komisiou (pozri oddiel 7.2): Vec C-404/10P, Komisia/Editions Odile Jacob SAS, Lagardère SCA | Vec C-477/10P, Komisia/Agrofert Holding a.s., ďalší účastníci konania: Švédsko, Fínsko, Dánsko, Polski Koncern Naftowy Orlen SA | Odvolanie podané žiadateľom v prvostupňovom konaní: Vec C-609/10P, Dieter C. Umbach/Komisia | 33. ZÁVERY 34. V roku 2010 bol opäť zaznamenaný značný nárast počtu žiadostí o prístup k dokumentom. Kým v roku 2009 počet žiadostí zostal na rovnakej úrovni ako v predchádzajúcom roku, t. j. okolo 5 000 žiadostí, v roku 2010 bolo podaných viac ako 6 000 žiadostí. Napriek tomuto 20 % nárastu je pomer sprístupnených dokumentov naďalej vysoký: štyri z piatich žiadostí boli schválené. Treba uviesť, že za posledných desať rokov sa počet žiadostí o prístup zvýšil z 500 na 6 000 za rok. Vzhľadom na celkový počet žiadostí však zostáva počet opakovaných žiadostí, sťažností ombudsmanovi a žalôb podaných na Súdnom dvore veľmi nízky. Aj keď sa zvýšil podiel občanov, najviac žiadostí o prístup prichádza stále z akademickej obce, od mimovládnych organizácií, záujmových skupín a advokátskych kancelárií. Mnohé z týchto žiadostí sa týkajú konaní o porušení právnych predpisov, antitrustových opatrení, fúzií, štátnej pomoci alebo antidumpingových prípadov. Podobne ako v predchádzajúcich rokoch je hlavným predmetom žiadostí o prístup úloha Komisie týkajúca sa presadzovania práva EÚ, kde je potrebné dosiahnuť rovnováhu medzi transparentnosťou a inými legitímnymi záujmami v súlade s uplatniteľnými pravidlami. Pokiaľ ide o iniciatívy Komisie v oblasti nových právnych predpisov, táto činnosť už je vysoko transparentná, pretože mnohé dokumenty sú proaktívne zverejňované. 35. Desať rokov po prijatí nariadenia prinieslo jeho uplatňovanie konsolidáciu administratívneho postupu s ohľadom na právo občana na prístup k dokumentom Komisie. Súdny dvor a Všeobecný dvor svojou judikatúrou významne prispeli k tejto konsolidácii. Komisia je preto naďalej presvedčená, že revízia nariadenia by mala vychádzať z výsledkov dosiahnutých za posledných desať rokov. PRÍLOHA Štatistické údaje týkajúce sa uplatňovania nariadenia (ES) č. 1049/2001 POčET DOKUMENTOV ZAPÍSANÝCH DO REGISTRA PRVÉ žIADOSTI POčET PRIJATÝCH A VYBAVENÝCH žIADOSTÍ 2008[6] | 2009 | 2010 | Počet prijatých žiadostí | – | 5 401 | 6 361 | Počet poskytnutých odpovedí[7][8] | – | 6 636 | 7 148 | Odpovede poskytnuté na základe nariadenia č. 1049/2001 | 5 197 | 5 055 | 6 127 | VÝSLEDOK 2008 | 2009 | 2010 | Počet | % | Počet | % | Počet | % | OPAKOVANÉ žIADOSTI POčET PRIJATÝCH A VYBAVENÝCH žIADOSTÍ 2008 | 2009 | 2010 | Počet prijatých žiadostí | – | 140 | 181 | Počet poskytnutých odpovedí | – | 134 | 152 | Rozhodnutia o opakovaných žiadostiach na základe nariadenia č. 1049/2001 | 156 | 120 | 122 | VÝSLEDOK 2008 | 2009 | 2010 | Počet | % | Počet | % | Počet | % | 36. ROZDELENIE ZAMIETNUTÍ PODľA UPLATNENEJ VÝNIMKY (%) PRVÉ žIADOSTI 2008 | 2009 | 2010 | Článok 4 ods. 1 písm. a) prvá zarážka – ochrana verejnej bezpečnosti | 0,18 | 1,36 | 1,94 | Článok 4 ods. 1 písm. a) druhá zarážka – ochrana obrany a vojenských vecí | 0,82 | 0,54 | 0,14 | Článok 4 ods. 1 písm. a) tretia zarážka – ochrana medzinárodných vzťahov | 10,24 | 8,17 | 9,83 | Článok 4 ods. 1 písm. a) štvrtá zarážka – ochrana finančnej, menovej alebo hospodárskej politiky | 2,9 | 2,09 | 2,15 | Článok 4 ods. 1 písm. b) – ochrana súkromia a bezúhonnosti jednotlivca | 5,98 | 6,99 | 9,76 | Článok 4 ods. 2 prvá zarážka – ochrana obchodných záujmov | 14,4 | 13,99 | 11,84 | Článok 4 ods. 2 druhá zarážka – ochrana súdneho konania a právneho poradenstva | 6,52 | 9,81 | 7,32 | Článok 4 ods. 2 tretia zarážka – ochrana účelu inšpekcií, vyšetrovania a kontroly | 26,63 | 27,61 | 26,63 | Článok 4 ods. 3 prvý pododsek – rozhodovací proces, zatiaľ neprijaté rozhodnutie | 13,5 | 17,80 | 16,80 | Článok 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci rokovaní a predbežných porád | 15,22 | 7,81 | 9,62 | Článok 4 ods. 5 – zamietnutie prístupu zo strany členského štátu/tretieho subjektu | 3,62 | 3,81 | 3,94 | Spolu | 100 | 100 | 100 | OPAKOVANÉ žIADOSTI 2008 | 2009 | 2010 | Článok 4 ods. 1 písm. a) prvá zarážka – ochrana verejnej bezpečnosti | 0,42 | 2,55 | 2,67 | Článok 4 ods. 1 písm. a) druhá zarážka – ochrana obrany a vojenských vecí | 0,42 | 0 | 0 | Článok 4 ods. 1 písm. a) tretia zarážka – ochrana medzinárodných vzťahov | 5,91 | 4,38 | 6,67 | Článok 4 ods. 1 písm. a) štvrtá zarážka – ochrana finančnej, menovej alebo hospodárskej politiky | 0,84 | 3,28 | 3,33 | Článok 4 ods. 1 písm. b) – ochrana súkromia a bezúhonnosti jednotlivca | 5,06 | 14,23 | 9,33 | Článok 4 ods. 2 prvá zarážka – ochrana obchodných záujmov | 24,89 | 17,52 | 16,67 | Článok 4 ods. 2 druhá zarážka – ochrana súdneho konania a právneho poradenstva | 3,8 | 5,47 | 10 | Článok 4 ods. 2 tretia zarážka – ochrana účelu inšpekcií, vyšetrovania a kontroly | 27,85 | 25,91 | 32 | Článok 4 ods. 3 prvý pododsek – rozhodovací proces, zatiaľ neprijaté rozhodnutie | 17,3 | 12,77 | 11,33 | Článok 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci rokovaní a predbežných porád | 12,24 | 13,87 | 8 | Článok 4 ods. 5 – zamietnutie prístupu zo strany členského štátu | 1,27 | - | - | Spolu | 100 | 100 | 100 | ROZDELENIE žIADOSTÍ PODľA SOCIOPROFESIJNEJ KATEGÓRIE žIADATEľOV (%) 2008 | 2009 | 2010 | Akademická obec | 31,03 | 21,29 | 23,24 | Verejné orgány (okrem inštitúcií EÚ) | 14,19 | 7,33 | 13,56 | Advokáti | 11,01 | 10,24 | 10,69 | Ostatné inštitúcie EÚ | 6,3 | 3,77 | 8,32 | Občianska spoločnosť (záujmové skupiny, priemysel, MVO atď.) | 18,26 | 9,85 | 8,18 | Novinári | 2,46 | 2,02 | 3,35 | Neuvedené | 16,75 | 45,5 | 32,68 | Spolu | 100 | 100 | 100 | PODľA ZEMEPISNÉHO PÔVODU žIADOSTI (%) 2008 | 2009 | 2010 | Belgicko | 18,93 | 18,26 | 17,95 | Nemecko | 16,89 | 16,61 | 16,62 | Francúzsko | 8 | 8,01 | 9,05 | Taliansko | 8,54 | 7,18 | 8,85 | Spojené kráľovstvo | 6,34 | 6,23 | 7,24 | Španielsko | 5,29 | 6,27 | 6,86 | Holandsko | 4,83 | 5,45 | 4,43 | Česká republika | 1,26 | 1,11 | 4,23 | Poľsko | 2,57 | 2,86 | 2,76 | Švédsko | 1,44 | 2,13 | 2,18 | Rakúsko | 2,11 | 1,98 | 2,08 | Luxembursko | 2,61 | 1,71 | 1,99 | Dánsko | 2,45 | 1,63 | 2,02 | Írsko | 1,28 | 0,72 | 1,49 | Grécko | 1,93 | 1,06 | 1,22 | Portugalsko | 1,5 | 1,61 | 1,16 | Rumunsko | 0,58 | 0,93 | 1,11 | Fínsko | 1,08 | 0,78 | 0,81 | Maďarsko | 0,86 | 0,70 | 0,89 | Bulharsko | 0,36 | 0,56 | 0,69 | Slovensko | 0,24 | 0,50 | 0,56 | Slovinsko | 0,32 | 0,39 | 0,52 | Litva | 0,62 | 0,35 | 0,31 | Malta | 0,2 | 0,30 | 0,22 | Cyprus | 0,22 | 0,20 | 0,20 | Lotyšsko | 0,28 | 0,06 | 0,13 | Estónsko | 0,1 | 0,17 | 0,09 | Európske štáty mimo EÚ | 2,12 | 0,83 | 0,50 | Severná Amerika | 1,16 | 0,37 | 0,11 | Austrália a Nový Zéland | 0,14 | 0,07 | 0,09 | Afrika | 0,04 | 0,20 | 0,05 | Južná Amerika | 0,06 | 0,09 | 0,05 | Ázia | 0,46 | 0,19 | 0,04 | Neuvedené | 5,24 | 10,57 | 3,49 | Spolu | 100 | 100 | 100 | PODľA OBLASTI ZÁUJMU (%) Generálne riaditeľstvo/útvar | 2008 | 2009 | 2010 | SG – Generálny sekretariát | 9,38 | 10,10 | 11,64 | COMP – Hospodárska súťaž | 7,18 | 7,03 | 9,07 | JUST – Spravodlivosť + HOME – Vnútorné záležitosti (predtým JLS) | 6,69 | 7,74 | 8,38 | MOVE – Mobilita a doprava + ENER – Energetika (predtým TREN) | 8,18 | 8,02 | 7,14 | MARKT – Vnútorný trh | 7,28 | 7,27 | 6,14 | ENV – Životné prostredie + CLIMA – Oblasť klímy | 6,07 | 8,37 | 6,07 | SANCO – Zdravie a ochrana spotrebiteľov | 5,74 | 4,69 | 5,44 | TAXUD – Dane a colná únia | 5,17 | 6,20 | 5,30 | ENTR – Podnikanie | 5,91 | 4,55 | 4,48 | RELEX – Vonkajšie vzťahy | 2,39 | 2,25 | 3,29 | AGRI – Poľnohospodárstvo | 3,6 | 4,07 | 3,15 | REGIO – Regionálna politika | 3,42 | 3,67 | 3,06 | TRADE – Obchod | 2,72 | 2,08 | 3,06 | DEVCO – Rozvoj a spolupráca – EuropeAid (predtým DEV + AIDCO) | 3,22 | 2,75 | 2,77 | EMPL – Zamestnanosť a sociálne záležitosti | 3,72 | 3,28 | 2,74 | SJ – Právny servis | 1,75 | 1,80 | 2,68 | ECFIN – Hospodárske a finančné záležitosti | 1,23 | 1,87 | 2,32 | HR – Ľudské zdroje a bezpečnosť (predtým ADMIN) + OIB + OIL – Úrady pre infraštruktúru a logistiku v Bruseli a Luxemburgu + PMO – Úrad pre správu a úhradu individuálnych nárokov | 4,54 | 3,15 | 2,29 | RTD – Výskum, JRC – Spoločné výskumné centrum | 1,36 | 1,74 | 1,82 | INFSO – Informačná spoločnosť | 2,3 | 2,29 | 1,79 | ELARG – Rozšírenie | 1,5 | 1,74 | 1,47 | BUDG – Rozpočet | 1,07 | 1,07 | 1,24 | EAC – Vzdelávanie a kultúra | 1,4 | 1,44 | 1,13 | COMM – Útvar pre komunikáciu | 0,85 | 0,41 | 0,74 | MARE – Námorné záležitosti a rybné hospodárstvo | 1,13 | 0,79 | 0,66 | DGT – Preklad | 0,32 | 0,13 | 0,36 | ESTAT – Eurostat | 0,22 | 0,11 | 0,31 | CAB – Kabinety komisárov | 0,43 | 0,30 | 0,28 | ECHO – Humanitárna pomoc | 0,15 | 0,24 | 0,28 | OLAF – Európsky úrad pre boj proti podvodom | 0,62 | 0,24 | 0,27 | OPOCE – Úrad pre publikácie | 0,05 | 0,19 | 0,19 | EPSO – Európsky úrad pre výber pracovníkov | 0,23 | 0,26 | 0,14 | IAS – Interný audit | 0,07 | 0,02 | 0,09 | DIGIT – Informatika | 0 | 0,07 | 0,09 | SCIC – Tlmočenie | 0,02 | 0,02 | 0,08 | BEPA – Kancelária poradcov v oblasti európskej politiky | 0,07 | 0,06 | 0,03 | Spolu | 100 | 100 | 100 | [1] Ú. v. ES L 145, 31.5.2001, s. 43. [2] „Citlivými dokumentmi sa rozumejú dokumenty pochádzajúce z orgánov alebo z agentúr nimi založených, z členských štátov, tretích krajín alebo medzinárodných organizácií, ktoré sú v súlade s pravidlami príslušného orgánu klasifikované ako ‚TRÈS SECRET/TOP SECRET‘, ‚SECRET‘ alebo ‚CONFIDENTIEL‘ a ktoré chránia základné záujmy Európskej únie alebo jedného alebo viacerých jej členských štátov v oblasti, na ktorú sa vzťahuje článok 4 ods. 1 písm. a), predovšetkým verejnú bezpečnosť, obranu a vojenské veci“ (článok 9 ods. 1). [3] Táto vec je aj predmetom osobitnej správy Európskeho ombudsmana. [4] Podrobnosti o každom uvedenom prípade nájdete tu: http://curia.europa.eu/jurisp/cgi-bin/form.pl?lang=en [5] Pozri aj oddiel 7.4 tejto správy. [6] Komisia nevie poskytnúť porovnateľné štatistické údaje týkajúce sa kategórii „Počet prijatých žiadostí“ a „Počet poskytnutých odpovedí“ pre rok 2008, a to ani v prípade prvých, ani v prípade opakovaných žiadostí. [7] Jedna žiadosť sa môže týkať viacerých dokumentov, a preto môže mať za následok viacero odpovedí. [8] Kategória „Počet poskytnutých odpovedí“ zahŕňa odpovede poskytnuté mimo rozsahu pôsobnosti nariadenia č. 1049/2001, napríklad odpovede poskytnuté na základe nariadenia č. 45/2001.